Den mand, der i april i år begik røveri mod Fakta i Løgstør, er ved byretten i Aalborg i dag blevet idømt 10 måneders fængsel Den dengang 24-årige mand slog til kort efter klokken 21, mens de ansatte var ved at betjene den sidste kunde i butikken. Her truede han de ansatte med en pistollignende genstand, der ifølge anklageskriftet var en softgun. Ved røveriet fik han udleveret 10.800 kroner i kontanter. Manden blev dog hurtigt anholdt, hvor han tilstod røveriet. Han kan nu se frem til tre måneder bag tremmer. Hvis han igen begår noget strafbart indenfor en prøvetid på et år, så skal han afsone de sidste syv måneder af dommen.

Opsummering:
En mand fra Løgstør er blevet idømt 10 måneder fængsel for røveriet mod Fakta den 14. april i år, hvoraf han skal afsone tre måneder.